Anvendelse
forrige |  | næste

## Anvendelse

### Sådan åbner og lukker du terminaler

Sådan åbner du et nyt terminalvindue:

  Vælg Filer → Åbn terminal (eller højreklik på terminalvinduet og vælg Åbn terminal).

  Arbejdsmappen fra den forrige terminal følger med over i den nye terminal.

Sådan lukker du et terminalvindue:

  Vælg Filer → Luk vindue.

  Denne handling lukker terminalen og enhver underproces der er åbnet fra terminalen. Hvis du lukker det sidste terminalvindue, vil programmet Terminal, afsluttes.

For at tilføje et nyt terminalfaneblad til et vindue:

  Vælg Filer → Åbn faneblad (eller højreklik på terminalvinduet og vælgÅbn faneblad).

  Arbejdsmappen fra den sidste aktive terminal følger med over i den nye terminal.

### Sådan ændrer du et terminalvindue

Sådan skjuler du menulinjen:

  Vælg Vis → Vis menulinje (eller højreklik på terminalvinduet og vælg Vis menulinje).

Sådan viser du en skjult menulinje:

  Højreklik på terminalvinduet og vælg Vis menulinje fra pop op-menuen.

Sådan viser eller skjuler du værktøjslinjer:

  Vælg Vis → Vis værktøjslinjer.

Sådan ændrer du værktøjslinjerne:

  Vær sikker på at værktøjslinjerne er synlige; vælg så Redigér → Værktøjslinjer....

Sådan viser eller skjuler du vinduesdekorationerne:

  Vælg Vis → Vis vindueskanter.

Sådan ser du en terminal i fuldskærmstilstand

  Vælg Vis → Fuldskærm, fra menulinjen (eller højreklik og vælg Fuldskærm).

Sådan ændre du udseendet af terminalvinduet:

  Se “Indstillinger” for detaljer om de tilvalg du kan vælge i vinduet Terminalindstillinger, for at ændre udseendet og opførslen på terminalvinduerne. Du kan f.eks. ændre baggrundsfarven eller placeringen af rullegardinet.

### Sådan arbejder du med indholdet af terminalvinduer

Sådan bladrer igennem tidligere kommandoer og uddata:

  Udfør en af følgende handlinger:

  - Brug rullegardinet, der sædvanligvis er vist på den højre side af hvert terminalvindue.

  - Tryk på tasterne Skift+Page Up, Skift+Page Down, Skift+Op, Skift+Ned, Skift+Home, eller Skift+End.

  - Brug det midterste musehjul, hvis der er et

  Terminal efterligner konsollen i FreeBSD, når der er trykket påScroll Lock. Når scroll lock er aktiv, er almindelig ind- og uddata slået fra og du kan bladre igennem historikken med Skift+Page Up og Skift+Page Down eller ved evt. at bruge rullegardinet. Tryk på Ctrl+S for aktivere scroll lock og Ctrl+Q for at slå den fra igen.

  Det antal linjer du kan bladre tilbage - i terminalvinduet - er bestemt af Scrollback-indstillingen i sektionen Generelt, i vinduet Terminalindstillinger.

Sådan markerer og kopierer du tekst:

  Du kan markere tekst, på en af følgende måder:

  - For at vælge ét tegn ad gangen, skal du klikke på den første du ønsker at markere og trække musen hen til det sidste tegn, du ønsker at markere.

  - For at vælge ét ord ad gangen, skal du dobbeltklikke på det første ord, du ønsker at markere og trække musen hen til det sidste ord du ønsker at markere.

  - For at vælge én sætning ad gangen, skal du klikke 3 gange på den første sætning du ønsker at markere og trække musen hen til den sidste sætning du, ønsker at markere.

  Disse handlinger vælger al tekst mellem det første og det sidste element. Gældende for alle tekstmarkeringer, vil Terminal kopiere den markerede tekst til udklipsholderen, når du giver slip på museknappen. For at kopiere den markerede tekst øjeblikkeligt, vælg da Redigér → Kopiér.

Sådan indsætter du tekst ind i terminalen:

  Hvis du tidligere har kopieret tekst til udklipsholderen, kan du indsætte teksten ind i terminalen ved at udføre en af følgende handlinger:

  - For at indsætte tekst du har kopieret kun ved markering, skal du klikke på den midterste museknap i kommandoprompten. Hvis du ikke har nogen midterste museknap, så læs dokumentationen til X-serveren, for at se hvordan man emulerer den midterste museknap. Dette svarer til at bruge Indsæt markering elementet fra Redigér-menuen.

  - For at indsætte tekst du netop har kopieret, vælg da Redigér → Indsæt.

For at trække et filnavn ind i terminalvinduet:

  Du kan trække et filnavn til terminalen fra et andet program, så som en filhåndtering eller en netlæser. Terminalen viser URI'ens sti og fulde navn.

Sådan tilgår du en internethenvisning:

  Sådan tilgår du en Uniform Resource Locator (URL), der er vist i terminalvinduet, skal følgende trin udføres:

  1. Flyt musen over URL'en så den er understreget.

  2. Højreklik på URL'en for at åbne genvejsmenuen.

  3. Vælg Åbn henvisning fra genvejsmenuen for at starte din foretrukne netlæser og vise filen i URL'en.

Sådan opretter du en e-post:

  For at oprette en e-post til en adresse der er vist i terminalvinduet, skal følgende skridt udføres:

  1. Flyt musen over e-post-adressen så den er understreget.

  2. Højreklik på e-post-adressen for at åbne genvejsmenuen.

  3. Vælg Opret e-post fra genvejsmenuen for at oprette en e-post i dit foretrukne e-post-program.

### Sådan ændrer du terminalens titel

For at ændre titlen på den terminal der vises i øjeblikket, skal følgende trin udføres:

1. Vælg Terminal → Indstil titel... eller dobbeltklik på terminalens fanebladhovedet.

2. Skriv den nye titel i tekstboksen Title. Terminal anvender ændringen med det samme.

3. Tryk på knappen Luk eller tryk på Retur-knappen for at lukke vinduet Indstil titel.

For at nulstille terminalens titel til dens oprindelige opførsel, skal de samme 3 ovenstående trin udføres, men der skal blot indtastes en tom titel.

### Sådan gendanner du din terminal

Denne del tilbyder nogle tips, til hvis du skulle have problemer med terminaler.

For at nulstille terminalens tilstand:

  Vælg Terminal → Nulstil.

Sådan nulstiller du terminalen og rydde terminalskærmen:

  Vælg Terminal → Nulstil og ryd.

Du kan også bruge skalkommandoerne `reset` og `clear` for at gendanne din terminal.

### Sådan tilpasser du værktøjslinjerne

Som det allerede er nævnt, understøtter Terminal tilpassede værktøjslinjer. Værktøjslinjerne er som standard slået fra, du vil udtrykkeligt skulle slå dem til. Vælg Vis → Vis værktøjslinjer fra menulinjen for at vise værktøjslinjerne i det nuværende vindue. Hvis du permanent vil bruge værktøjslinjerne, se da “Udseende”.

Når først værktøjslinjerne er vist, vælg da Redigér → Værktøjslinjer... fra menulinjen eller højreklik på en af værktøjslinjerne og vælg Tilpas værktøjslinje... fra genvejsmenuen. Dette åbner Værktøjslinjeeditorvinduet, der lader dig tilpasse værktøjslinjerne i det nuværende terminalvindue.

Træk blot et element fra vinduet Værktøjslinjeeditor og smid den på en værktøjslinje for at tilføje det element til den specifikke værktøjslinje eller træk et element fra en værktøjslinje til Værktøjslinjeeditoren, for at fjerne det fra værktøjslinjen. Du kan tilføje yderligere værktøjslinjer ved at trykke på knappen Tilføj en ny værktøjslinje og fjerne værktøjslinjer ved at vælge Fjern værktøjslinje fra genvejsmenuen. Du kan også vælge en anden stil til værktøjslinjen, fra genvejsmenuen.

### For at skifte mellem forskellige indkodninger

Terminal inkluderer ikke selv indbygget understøttelse for af skifte indkodninger løbende, i en terminalsession. Men siden at Terminal implementerer en UTF-8-tilstand, kan du bruge Programmet Luit til at skifte mellem forskellige tegnindkodninger i en terminalsession.

forrige |  | næste
Komme i gang | hjem | Indstillinger